פיטוכימיקלים

**פיטוכימיקלים** ( הם תרכובות כימיות שמקורן בצמח. המילה "פיטוכימיקלים" מורכבת משתי מילים: "פיטו" שפירושה צמח ו"כימיקלים" שפירושה מוצרים המופקים בתהליך כימי.

מונח זה החל לשמש באנגלית ממחצית המאה ה-19 ככינוי לכימיה של הצמחים ולתרכובות צמחיות.

ישנן בצמחים תרכובות מיקרונוטרייטים שהן רכיבי תזונה החיוניים לגוף, כמו ויטמינים ומינרלים. רוב התרכובות אינן מיקרונוטרייטים אך הן פעילות ביולוגית ומשפיעות על תהליכים בגוף.

עד כה זוהו מעל 10,000 זנים של פיטוכימיקלים.

## צורכי הצמח לפיטוכימיקלים
הפיטוכימיקלים בצמח נועדו למספר מטרות:

* הגנה מפני בעלי חיים מזיקים. למשל אלקלואידים (ניקוטין, קפאין) מרחיקים חרקים. גם שמנים אתריים דוחים מזיקים.
* שמירה מפני מחלות חיידקיות ופטריות.
* הגנה מפני קרינה UV (על סגול) היכולה לגרום נזק לצמח. פלבנואידים סופגים את הקרינה וקרוטנואידים מגנים מפני חמצון הנגרם מהאור.
* למשוך מאביקים לצורך רבייה, לתת ריח, צבע, טעם וכדומה. הקרוטנואידים נותנים צבעים לעלים ולפרחים והפלבנואידים אחראים על הצבע האדום-סגול בפרחים ובפירות.

## סוגים עיקריים של פיטוכימיקלים במזונות
כל התרכובות הן על בסיס אורגני: פחמן, מימן, חמצן* (C,H,O)

מאפיין באלקלואידים, גלוקוסינולטים וחלק מהספונינים שיש גם חנקן (N)

מאפיין ייחודי לגלוקוסינולטים ולתרכובות גופרית שיש בהם גם גופרית (S)

ממוזער|עדשים: פוליפנולים, קוואקר: פיטוסטרולים ופוליפנולים קינואה: סאפונינים ופוליפנולים
## השפעת הבישול על הפיטוכימיקל
ישנם פיטוכימיקלים שהזמינות או הפעילות הביולוגית שלהם משתנה בתהליך הבישול.

###### פיטוכימיקלים שערכם עולה בבישול
קרוטנואידים:

* ליקופן בעגבניות/רסק עגבניות משתחרר ומגיע לזמינות גבוהה יותר בגוף אחרי בישול.
* בטא-קרוטן בגזר, דלעת ובטטה משתחרר טוב יותר לאחר אידוי או בישול כי החום מפרק את דפנות התאים הצמחיים.

פוליפנולים מסוימים:

* בבישול קל של תרד, ברוקולי או פלפל אדום - ריכוז נוגדי החמצון הזמינים עשוי לעלות כי החום משחרר אותם מהמבנה התאי.

###### פיטוכימיקלים שערכם יורד בבישול
גלוקוזינולטים:
* בירקות ממשפחת המצליבים הפיטוכימיקלים מתפרקים בחום גבוה או בבישול ארוך ואז הפעילות שלהם יורדת. אידוי קצר שומר עליהם יותר מאשר הרתחה.

פוליפנולים (פלבנואידים מסוימים):

* לשמירה על הקוורציטין בבצל עדיף בישול קצר.

## פיטוכימיקלים בתבלינים

## יתרונות וחסרונות בפיטוכימיקלים לבריאות האדם

### סיכום יתרונות בריאותיים

* נוגדי חמצון ומונעים נזק לתאים.
* פעילות אנטי דלקתית.
* הגנה נגד סרטן, עיכוב חלוקה בלתי מבוקרת של תאים.
* שיפור תפקוד הלב וכלי הדם, יכולת הפחתת כולסטרול והפחתת לחץ דם.
* השפעות מטבוליות: איזון סוכר בדם, שיפור עמידות לאינסולין.
* תמיכה במערכת החיסון ועזרה בהגנה מפני זיהומים.
* השפעות נוירולוגיות.

### הסתייגויות, חסרונות וסיכונים לפיטוכימיקלים בבריאות האדם

* זמינות ביולוגית - ייתכן שהפיטוכימיקל לא נספג בגוף, מתפרק מהר או מופרש והגוף לא ניצל אותו.
* עדויות ומחקרים שהעידו על הצלחה לא תמיד עמדו במבחנים הקליניים בבני-אדם.
* חלק מהפיטוכימיקלים במינונים גדולים יכולים להיות רעילים ולגרום לנזקים.
* הבדל גנטי בין אנשים, מצב בריאותי, חיידקי מעיים וגורמים סביבתיים שונים מאדם לאדם ולכן השפעת הפיטוכימיקלים שונה מאחד לאחר.
* המחקרים בודקים את השפעת המיקרוביום במעיים. פיטוכימיקלים משפיעים על הרכב החיידקים במעיים, מה שיכול להשפיע על הבריאות.

## פיטוכימיקלים בתעשיית הקוסמטיקה

## שימוש בפיטוכימיקלים בתעשיית התרופות

בימינו השימוש בצמחים לייצור תרופות פסק בחלקו.

כיום: תרופה כאספירין היא סינתטית לחלוטין, תרופות מורכבות (וינקריסטין) מופקות עדיין מצמחים ואילו תרופות יקרות או נדירות (טקסול, ארטמיזינין)

מיוצרות בשיטות ביוטכנולוגיות/ חצי סינתטיות.

 
## פיטוכימיקלים רעילים לבני-אדם

###### אלקלואידים רעילים
* סולנין - בתפוחי אדמה ירוקים - רעיל למערכת העצבים.
* פירוליזידין - סנסיווריה (סוג של סוקולנט) זיפן רפואי, קרוטלריה - עלולים לפגוע בכבד
* ניקוטין - רעיל במינון גבוה,
###### גליקוזידים ציאנוגניים

נמצאים בגרעיני משמש מרירים, יוקה לא מבושלת - משחררים ציאניד.

###### קומרינים מסוימים

* קליפות של פירות הדר (לימון, ברגמוט, אשכולית), מריחה תמצית או שמנים שלהם על עור חשוף לשמש יכולה לגרום לתגובה עורית (תגובה פוטוטוקסית).
* פסוראלנים כמו פטרוזיליה, סלרי, פיגם, גורמים לכוויות במגע עם קרינה על-סגול.

## תחומים נוספים לשימוש בפיטוכימיקלים

###### חקלאות והדברה טבעית
פיטוכימיקלים (כמו אלקלואידים, ספונינים וטאנינים) משמשים כקוטלי חרקים, פטריות או חיידקים.

לדוגמה: פירטרינים מצמח החרצית משמשים להדברה אורגנית.

###### תעשיית המזון והמשקאות
ישנם פיטוכימיקלים המשמשים כחומרי טעם, צבע וריח טבעיים (כמו מנטול במנטה, אנתוציאנינים בצביעת מזון לסגול-אדום) וכחומרים משמרים.

###### תעשיית הטקסטיל, צבעים ובישום
משתמשים בקרוטנואידים לצביעה בתעשיית הטקסטיל. הטאנינים משמשים לצביעת בדים (למשל האינדיגו, הפיגמנט הכחול, מופק מצמח ניל הצבעים).

שמנים אתריים עשירים בפיטוכימיקלים (לימונן בקליפת הדרים ולינלול בלבנדר) משמשים בתעשיית הבישום.

###### אנרגיה ירוקה
חומרים צמחיים נחקרים כחומרי מוצא לייצור פלסטיק מתכלה, דלק ביולוגי.

## ראו גם

* פיזיולוגיה של הצמח
* חומרים בשימוש מוצרי קוסמטיקה

## לקריאה נוספת

* 
* ערך הצמחים המשמשים ברפואה המסורתית לגילוי תרופות ResearchGat
* "טקסטיל - צביעת בדים" הספרייה הלאומית

## הערות שוליים

קטגוריה:תרכובות ביוכימיות
קטגוריה:צמחי מרפא
קטגוריה:תבלינים